Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 341/11/2201	Dunajská Streda, 29.2.2012
EEČ : 2-16-8-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Dunajská Streda
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
Skutková veta:
     v  období  od  01. decembra 2008  do 15. februára 2010 s výnimkou mesiacov 
jún, august, november roku 2009 a január 2010 kedy z titulu výživného mesačne zaslal sumu vo výške 57,54 € a v októbri 2009 sumu 60,04 € v mieste trvalého bydliska  a všade tam, kde sa v tomto období zdržiaval, zanedbával plnenie vyživovacej povinnosti voči svojmu  synovi XXXXX, XXXXX dieťa vo výchove a starostlivosti matky, hoci zo Zákona o rodine ako aj z rozsudku Okresného súdu Dunajská Streda č. k. 4C 69/00 zo dňa 11.08.2000, ktoré nadobudlo právoplatnosť dňa 28.08.2000 mu vyplýva táto povinnosť prispievať na výživu syna sumou 56,43 € (1.700,- Sk) mesačne k rukám matky dieťaťa XXXXX XXXXX do dovŕšenia 18 roku života dieťaťa, pričom sa nepodieľal na jeho výchove a v sledovanom období nebol vedený v evidencii ako uchádzač o zamestnanie a ani nepoberal dávku v hmotnej núdzi, čím mu vznikol dlh na výživnom k rukám XXXXX za obdobie od 01.12.2008 do 15.02.2010 vo výške 556,25 €,

     v  období  od  16. februára 2010  vrátane mesiaca január 2012 s výnimkou mesiacov október 2010 a máj 2011 kedy z titulu výživného mesačne zaslal sumu vo výške 90,04 € v mieste trvalého bydliska a všade tam, kde sa v tomto období zdržiaval, zanedbával plnenie vyživovacej povinnosti voči svojmu  synovi XXXXX, XXXXX dieťa vo výchove a starostlivosti matky, hoci zo Zákona o rodine ako aj z rozsudku Okresného súdu Dunajská Streda č. k. 4C 69/00 zo dňa 11.08.2000, ktoré nadobudlo právoplatnosť dňa 28.08.2000 mu vyplýva táto povinnosť prispievať na výživu syna sumou 56,43 € (1.700,- Sk) mesačne k rukám matky dieťaťa XXXXX do dovŕšenia 18 roku života dieťaťa, pričom sa nepodieľal na jeho výchove a v sledovanom období nebol vedený v evidencii ako uchádzač o zamestnanie a ani nepoberal dávku v hmotnej núdzi, čím mu vznikol dlh na výživnom k rukám XXXXX za hore uvedené obdobie vo výške 1.117,81 €,
           
     v   období  od  01.  decembra   2008  doposiaľ  vrátane  mesiaca  január  2012
s výnimkou mesiacov jún, august, november roku 2009 a január 2010 kedy z titulu výživného mesačne zaslal sumu vo výške 77,46 € a v októbri 2009 sumu 79,96 €, v októbri 2010 a v máji 2011 mesačne 109,96 € v mieste trvalého bydliska  a všade tam, kde sa v tomto období zdržiaval, zanedbával plnenie vyživovacej povinnosti voči svojej dcére XXXXX dieťa vo výchove a starostlivosti matky, hoci zo Zákona o rodine ako aj z rozsudku Okresného súdu Dunajská Streda č. k. 4C 69/00 zo dňa 11.08.2000, ktoré nadobudlo právoplatnosť dňa 28.08.2000 mu vyplýva táto povinnosť prispievať na výživu dcéry sumou 76,35 € (2.300,- Sk) mesačne k rukám matky dieťaťa XXXXX do dovŕšenia 18 roku života dieťaťa, pričom sa nepodieľal na jeho výchove a v sledovanom období nebol vedený v evidencii ako uchádzač o zamestnanie a ani nepoberal dávku v hmotnej núdzi, čím mu vznikol dlh na výživnom k rukám XXXXX za obdobie od 01.12.2008 doposiaľ vrátane mesiaca január 2012  vo výške 2.291,58 €,

Právna veta:
lebo zanikla trestnosť činu
Odôvodnenie:
Poverený príslušník obvodného oddelenia PZ v Dunajskej Strede (ďalej len „poverený príslušník PZ) uznesením číslo ČVS:ORP-387/DS-DS-2011 zo dňa 28.6.2011 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1  Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu skráteného vyšetrovania z výsluchu poškodenej XXXXX Labudovej, vyplynulo, že obvinený si neplnil svoju vyživovaciu povinnosť voči svojim deťom a to Tímei Labudovej a XXXXX doposiaľ. Obvinený sa k skutku v plnom rozsahu priznal a svoje konanie oľutoval. Jeho konanie nemalo trvalo nepriaznivé následky. 
 
Poškodená XXXXX XXXXX potvrdila vyplatenie zaostalého výživného vo výške 3965.64,-Eur zo strany obvineného za vyššie uvedené obdobie a to v zápisnici o výsluchu poškodenej zo dňa 23.11.2011 na č.l. 24 vo vyšetrovacom spise. Obvinený tak vyrovnal svoj dlh voči poškodenej za vyššie uvedené obdobie. 

	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Zuzana Kapraľová
prokurátorka